32006D0463
L 183/20
JURNALUL OFÍCIAL AL UNIUNII EUROPENE
DECIZIA COMISIEI
din 27 iunie 2006
de modificare a anexei II la Decizia 79/542/CEE a Consiliului în ceea ce privește importurile de carne proaspătă provenind din Botswana
[notificată cu numărul C(2006) 2880]
(Text cu relevanță pentru SEE)
(2006/463/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 punctele 1 și 4,
întrucât:
(1)
Partea 1 din anexa II la Decizia 79/542/CEE a Consiliului din 21 decembrie 1976 privind întocmirea unei liste a țărilor terțe sau a părților din țările terțe și definirea condițiilor de sănătate animală și publică și certificarea veterinară pentru importurile în Comunitate de anumite animale vii și de carne proaspătă obținută de la acestea (2) stabilește o listă a țărilor terțe și a părților din țările terțe din care statele membre sunt autorizate să importe carne proaspătă de animale, astfel cum sunt definite în decizia menționată anterior.
(2)
În conformitate cu această decizie, anumite părți din teritoriul Republicii Botswana sunt autorizate pentru importul, în Comunitate, de carne dezosată supusă maturării, obținută de la animale domestice din specia bovină, ovină și caprină și de la animale sălbatice sau de crescătorie aparținând unor specii nedomestice altele decât suidele sau solipedele.
(3)
Cu toate acestea, autoritățile veterinare din Botswana au semnalat Comisiei apariția unui focar de febră aftoasă pe teritoriul BW-1. Autoritățile veterinare au observat primele semne clinice ale bolii la 20 aprilie 2006 și au luat de îndată măsurile de combatere corespunzătoare în zona în cauză, în special suspendarea circulației animalelor sensibile și a produselor obținute de la acestea în interiorul zonei sau în afara acesteia, precum și închiderea a două unități exportatoare desemnate pentru importuri în Comunitate.
(4)
Pentru a ține seama de măsurile luate de Botswana, este necesară modificarea listei țărilor terțe sau a părților din țările terțe autorizate, prevăzută în partea 1 din anexa II la Decizia 79/542/CEE. Prin urmare, importurile din Botswana spre Comunitate de loturi de carne dezosată și supusă maturării, obținută de la animale domestice și de la vânat de crescătorie sau sălbatic sacrificat, respectiv vânat până la 20 aprilie 2006 și provenind de pe teritoriul BW-1, trebuie menționate ca fiind autorizate. Cu toate acestea, toate loturile de carne de acest tip obținută de la animalele în cauză care provin de pe teritoriul menționat anterior și care au fost sacrificate sau vânate de la această dată trebuie menționate ca fiind interzise.
(5)
Prin urmare, partea 1 din anexa II la Decizia 79/542/CEE ar trebui modificată în consecință.
(6)
În lumina informațiilor obținute din Botswana, prezenta decizie va fi revizuită.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Partea 1 din anexa II la Decizia 79/542/CEE se înlocuiește cu textul din anexa la prezenta decizie.
Articolul 2
Prezenta decizie se aplică în a treia zi de la data publicării în Jurnalul Oficial al Uniunii Europene.
Articolul 3
Prezenta decizie se adresează statelor membre.
Adoptată la Bruxelles, 27 iunie 2006.